[{"text_idx": "#000011", "text": "Javan wedi\u2019i enwi yng ngharfan yr Alban ar gyfer gemau\u2019r haf"}, {"text_idx": "#000013", "text": "Mae Javan wedi so\u0302n am ei syndod ar o\u0302l cael ei enwi yng ngharfan yr Alban ar gyfer gemau\u2019r haf."}, {"text_idx": "#000014", "text": "Mae\u2019r prop 26 oed wedi cael ei gynnwys yn y garfan 34 dyn sydd wedi\u2019i ddewis gan brif hyfforddwr Mike Blair ar ddydd Mawrth."}, {"text_idx": "#000015", "text": "Mae Javan yn gymwys i\u2019r Alban trwy ei dad a gafodd ei eni yng Nghaeredin. Cafodd tymor gyda Glasgow Warriors yn 2016, ond fe ddatblygodd trwy lwybr datblygu\u2019r Scarlets, gan chwarae i\u2019r Academi, Cymru d18 a Chwins Caerfyrddin yn yr Uwch Gynghrair Gymraeg cyn iddo ennill ei le yng ngharfan y Scarlets."}, {"text_idx": "#000016", "text": "Nawr yn ei ail gyfnod ym Mharc y Scarlets, mae Javan wedi chwarae 18 ge\u0302m y tymor yma a 38 yn gyfan ers iddo wneud ei ymddangosiad cyntaf yn 2014 ac yn ddiweddar fe ymrwymodd i\u2019r clwb yn hirdymor wrth arwyddo cytundeb newydd."}, {"text_idx": "#000018", "text": "\u201cRoedd fy nhad-cu o Felize ac roedd fy nhad wedi ei eni a\u2019i fagu yng Nghaeredin. Cefais flwyddyn gyda Glasgow Warriors yn 2016, ond erioed wedi meddwl am gael cyfle i chwarae i\u2019r Alban. Mae\u2019n anrhydedd enfawr i mi ac yn gyrhaeddiad i mi gan fod fy nhad yn Albanwr felly mae\u2019n agos iawn at fy nghalon."}, {"text_idx": "#000020", "text": "\u201cDwi wedi bod mewn cysylltiad gyda rhywun o di\u0302m rheoli\u2019r Alban ac maen nhw\u2019n disgwyl i fy ngwthio i wella fel chwaraewr. Rwy\u2019n edrych ymlaen yn fawr at ymuno a\u0302\u2019r garfan.\u201d"}]